**Vanessa Giácomo** (portugalcha: *Vanessa Giácomo*;talaffuzi: *Vanessa* 1983-yil 29-mart) - braziliyalik aktrisa.

Biografiyasi va karyerasi
-------------------------

U 1983-yil 29-martda Braziliyaning Volta-Redonda kichik shaharchasida tug'ilgan. U yerda butun bolaligi o'tgan. Karyerasini boshlashdan oldin Vanessa, kelib chiqishi Italiyalik bo'lgan bobosining, **Giácomo** familiyasini tanlab, yanada jozibali va kamroq tarqalgan familiya bilan muxlislarni o'ziga tortmoqchi bo'ldi. Yoshligidan, mahalliy teatr tomonidan tashkil etilgan spektakllarda uni ko'rish mumkin edi.

Qiz 18 yoshga to'lishi bilanoq, u onasi bilan eng yaqin shahar Rio-de-Janeyroga ko'chib o'tdi. Vanessa kastinglarda qatnasha boshladi. Dastlab unga "Globo"" kanali tomonidan namoyish etilgan "Presenca de Anita" yoki "Malhacao" teleserialida mayda, ko'zga tashlanmaydigan rollar berildi. Biroq, Vanessada haqiqiy karyera mashhur braziliyalik rejissor Rikardo Uoddington bilan uchrashganida boshlandi.

Aktrisaning o'z karyerasidagi birinchi jiddiy va muhim roli 2004-yilda Rikardo Uoddinton tomonidan suratga olingan "Cabocla" teleserialidagi rol edi. Dastlab bu rolga boshqa aktrisa murojaat qilgan edi, lekin u suratga olishda ishtirok etishdan bosh tortdi va boshqa o'n to'rt nomzodni barchasini rad etib, rejissor Vanessani tanladi. Ushbu roli uchun Vanessa mukofot bilan taqdirlandi.

Ushbu muvaffaqiyatdan so'ng, taniqli braziliyalik ssenariy muallifi Benedito Rui Barbosa **Vanessa Giácomo**ga o'zining yana bir telenovelasi - 2 yildan keyin nashr etilgan "Sinha Moca"da hamkorlik qilishni taklif qildi. Bu ishlar orasida Vanessa to'rt qismli "Clara e o Chuveiro do Tempo" mini-serialida rol o'ynadi. Keyin Vanessa o'z karerasida pasayish kuzatildi. U muntazam ravishda rol o'ynadi, lekin kichik yoki epizodik rollar ijro etar edi. Sababi esa uning oilaviy hayoti edi. Aynan shu davrda Vanessa ikki o'g'il tug'di va keyinchalik ajraldi. Shu davrda **Vanessa Giácomo** ikkita filmda - "Mary sings" va "The island of slaves"da rol o'ynadi va "Duas Karas" serialida u rejissor Wolf Maya bilan tanishib oladi. Kelajakda bu tanishuv uning karyerasi uchun katta ahamiyatga ega bo'ladi.

2015-yilda **Vanessa Giácomo** "Love lifegisi" serialidagi yovuz Alini roli tufayli "Yilning eng yaxshi aktrisasi" nominatsiyasida g'olib chiqdi.

Shaxsiy hayoti
--------------

**Vanessa Giácomo** birinchi teleserialida rol o'ynagan paytida Daniel de Oliveyra bilan tanishdi va 2007-yilda munosabatlarni boshlaganidan uch yil o'tib, oila qurishdi. Ko'pgina jurnalistlar bu juftlik haqida havas qilarli darajada deb yozishgan. Er-xotinning ikki farzandi bor edi va ularning ismi: (2008-yilda) - o'g'li Raul, (2010-yilda) - o'g'li Moisey. Biroq, o'g'il farzandli bo'lish er-xotinni ajrashishiga xalaqit bermadi: Vanessa va Daniel 2012-yilda ajralishdi.

2013-yilda aktrisa yoshlikdagi do'sti tadbirkor Juzeppe Dioguardi bilan uchrashishni boshladi. Juzeppe Dioguardidan 2014-yilda Mariya ismli qizi tug'ildi.

Filmografiyasi
--------------

### Televizion seriallar

| Yil | Ism | Asl | Rol | Izoh |
| --- | --- | --- | --- | --- |
| 2001-yil | Anitaning mavjudligi | Presenca de Anita |  | epizod |
| 2002-yil | Ishlab chiqish; mashqa qilish | Malhacao |  | epizod |
| 2004-yil | Kabokla | Cabocla | Zuka |  |
| 2005-yil | Klara va vaqt mashinasi | Clara e o Chuveiro do Tempo | Lea | mini-seriya |
| 2006-yil | Senorita | Sinha Moca | Juliana |  |
| 2007-yil | Ikki yuz | Duas Karas | Lusiana |  |
| Amazoniya | Amazoniya, de Galves a Chico Mendes | Ilsa | epizod |
| 2009-yil | Jannat | Paraiso | Mariya Roza Almeyda (Rozinya) |  |
| Yuzlar va og'izlar | Caras & Bokas | Miriam Barrush | epizod |
| 2011-yil | Tishlang va zarba bering | Morde & Assopra | Selest |  |
| 2012-yil | Gabriela | Gabriella | Malvina |  |
| 2013-yil | Hayotga muhabbat | Amor a Vida | Alini |  |
| 2014-yil | Uning hayotidagi ayol | Mulher da Sua Vida | Fernanda | mini-seriya |
| 2014-yil | Imperiya | Imperio | Eliani (yosh) |  |
| 2015-yil | O'yin qoidalari | A Regra do Jogo | toya |  |
| 2017-yil | Qo'lga olishlar (telenovela) | Pega Pega | Antonia Almeyda |  |
| 2017-yil | Jannatning narigi tomoni | O Outro Lado do Paraiso | taylar | epizod |
| 2018-yil | Yettinchi darvozabon | O Setimo Guardiao | Stela Aranya |  |
| 2021-yil | Momo Havoning qizlari | Filhas de Eva | Kleo | mini-seriya |
| 2022 | Qora yomg'ir | Chuva negra |  | ishlab chiqarishda |
| 2023-yil | Tarixni o'zgartirgan o'yin | O jogo que mudou a Historia |  | ishlab chiqarishda |
|

Manbalar
--------

1. ↑  „Ванесса Джакомо — womenmag.ru". 23-mart 2018-yilda asl nusxadan arxivlandi. Qaraldi: 23-mart 2018-yil.
2. ↑  „Ванесса Джакомо — kinoafisha.ua". 23-mart 2018-yilda asl nusxadan arxivlandi. Qaraldi: 23-mart 2018-yil.
3. ↑  *Bamigboye, Baz*. „BAZ BAMIGBOYE on Jean Charles de Menezes, Anne Hathaway, Danny Boyle and much more". *Daily Mail*. Associated Newspapers Ltd (12-sentabr 2008-yil). Qaraldi: 4-yanvar 2009-yil.
4. ↑  „TRAMA PRINCIPAL" (pt).  Memória Globo. 11-fevral 2019-yilda asl nusxadan arxivlandi. Qaraldi: 26-sentabr 2015-yil.
5. ↑  „Eliane (1ª fase)" (pt).  Gshow. 18-fevral 2019-yilda asl nusxadan arxivlandi. Qaraldi: 26-sentabr 2015-yil.

Havolalar
---------

* Vanessa Giácomo IMDbda (Inglizcha)